OSNOVNA ŠKOLA MILANA LANGA

BREGANA, Langova 2

OIB: 43773677601

KLASA: 007-04/24-01/3

URBROJ: 238-27-15-24-2

Bregana, 8. veljače 2024.

**Z A P I S N I K**

43. sjednice Školskog odbora održane u srijedu 6. ožujka 2024. godine u 18.30 sati u zbornici Osnovne škole Milana Langa, Langova 2, Bregana.

Odazvani članovi: Josipa Tandarić, Jelena Đogić, Kristina Noršić, Ante Andabak., Sanja Rapljenović, Valentina Martinček i Marko Matijaščić.

Ostali prisutni: Krešimir Fijačko-tajnik.

PRIJEDLOG DNEVNOG REDA:

1. Verifikacija Zapisnika s 41. i 42. sjednice Školskog odbora.
2. Otvaranje prijava pristiglih na natječaj za imenovanje ravnatelja/ice škole i utvrđivanje kandidata koji ispunjavaju uvjete natječaja za ravnatelj/icu škole i koji su ponude dostavili u propisanom roku.
3. Upućivanje liste kandidata Učiteljskom vijeću, Skupu radnika i Vijeću roditelja na donošenje stajališta u postupku natječaja za imenovanje ravnatelja Škole.
4. Razno.

Jednoglasno je usvojen predloženi dnevni red.

**Ad. 1. Verifikacija Zapisnika s 41. i 42. sjednice Školskog odbora.**

Jednoglasno je usvojen Zapisnik s 41. i 42. sjednice Školskog odbora.

**Ad. 2**. **Otvaranje prijava pristiglih na natječaj za imenovanje ravnatelja/ice škole i utvrđivanje kandidata koji ispunjavaju uvjete natječaja za ravnatelj/icu škole i koji su ponude dostavili u propisanom roku..**

Predsjednica Školskog odbora zamolila je tajnika škole da joj preda pristigle prijave na natječaj za ravnatelja/icu što je on zatim i učinio, potom upoznaje prisutne članove da je po natječaju objavljenom 9. veljače 2024. godine u Narodnim novinama i web stranici škole, pristigla samo jedna prijava. Predsjednica Školskog odbora članovima obrazlaže proceduru koja proizlazi iz Statuta škole, te da je pripremila tablice pregleda dostave dokumentacije, pregleda ispunjavanja uvjeta, dodatne kompetencije i rang lista kandidata. Zamolila je da svaki član prisutan na sjednici potpiše sve tablice.

Predsjednica Školskog odbora konstatira da je samo jedna pristigla ponuda od aktualnog ravnatelja koja je dostavljena u propisanom roku te je zamolila članove da prate popis priložene dokumentacije s tekstom natječaja. Nakon provjere i usporedbe dostavljene dokumentacije s tekstom natječaja konstatira se da dostavljena dokumentacija ispunjava uvjete iz natječaja.

Nakon kratke rasprave prisutnih, konstatira se da kandidat gospodin Igor Matijašić, profesor hrvatskog jezika i književnosti, ispunjava sve uvjete iz natječaja za imenovanje ravnatelja škole, te je donesen zaključak da je jedini kandidat za imenovanje ravnatelja. (Prilog: tablice pregleda dostave dokumentacije, pregleda ispunjavanja uvjeta, dodatne kompetencije i rang lista kandidata.).

**Ad. 3**. **Upućivanje liste kandidata Učiteljskom vijeću, Skupu radnika i Vijeću roditelja na donošenje stajališta u postupku natječaja za imenovanje ravnatelja Škole.**

Predsjednica Školskog odbora podsjetila je članove na obvezu sazivanja sjednica Učiteljskog vijeća, Vijeća roditelja i Skupa radnika na kojima će se predstaviti kandidat prijavljen na natječaj i izjašnjavanje istih u roku od osam dana od dana sjednice Školskog odbora na kojoj je utvrđen kandidat gospodin Igor Matijašić, profesor hrvatskog jezika i književnosti. Objasnila cijelu proceduru sazivanja, predstavljanja, izjašnjavanja te donošenje pisanog zaključka koji obvezuje članove Školskog odbora koje ih je imenovalo u Školski odbor.

Predsjednica Školskog odbora predlaže da se sjednica Vijeća roditelja održi u ponedjeljak, 11.3.2024. godine u 17,30 sati; Skupa radnika u ponedjeljak, 11.3.2024. godine u 18,30 sati i Učiteljskog vijeća u u ponedjeljak, 11.3.2024. godine u 19,00 sati što su članovi jednoglasno prihvatili.

ZAKLJUČAK: Jednoglasno prihvaćen prijedlog sazivanja sjednica:

1. Vijeće roditelja, ponedjeljak, 11.3.2024. godine u 17,30 sati.

2. Skup radnika u ponedjeljak, 11.3.2024. godine u 18,30 sati.

3. Učiteljsko vijeće u ponedjeljak, 11.3.2024. godine u 19,00 sati.

**Ad. 4. Razno.**

Pod zadnjom točkom nije ništa konstatirano.

Sjednica je završila u 19.10 sati.

Zapisničar: Predsjednica Školskog odbora:

Krešimir Fijačko Sanja Rapljenović

M.P.